คือช่วงม.1หนู168 ขึ้นมาม.2 สูง172 ขึ้นมาม.3 173 ปัจจุบันหนูอยู่ม.4ค่ะ หนูน่าจะสูงกว่า173 ประมาณ176-177ได้ค่ะ ตอนนี้อายุ16ปีแล้วค่ะ ไม่อยากสูงต่อแล้ว ควรทำยังไงดีค่ะ
สวัสดีค่ะ ส่วนสูงนั้น จะขึ้นอยู่กับพันธุกรรมเป็นหลัก นอกจากนี้ก็จะขึ้นอยู่กับการทานอาหารและการออกกำลังกาย ดังนั้น หากพ่อหรือแม่หรือญาติทางพ่อหรือแม่มีส่วนสูงที่สูงมาก ก็ย่อมจะมีผลที่ทำให้เราสูงมากได้นั่นเองค่ะสำหรับในผู้หญิง โดยปกติ เมื่อมีประจำเดือนมา ก็จะเริ่มหยุดสูง เพราะผลจากฮอร์โมนจากรังไข่จะไปมีผลต่อฮอร์โมนที่เกี่ยวข้องกับการยืดขยายของกระดูกค่ะ ดังนั้น หากยังไม่มีประจำเดือนมา ก็อาจจะสูงเพิ่มขึ้นได้อีก แต่หากมีประจำเดือนมาแล้ว หลังจากนี้ก็จะหยุดสูงแล้วค่ะอย่างไรก็ตาม หากมีประจำเดือนมาเกิน 2 ปีแล้ว ยังไม่หยุดสูง หรือนอกจากมีส่วนสูงที่สูงมากแล้ว หากมีรูปร่างของร่างกายที่ดูใหญ่กว่าปกติด้วย โดยเฉพาะที่ใบหน้า เช่น มีขากรรไกรที่ใหญ่กว่าปกติ กะโหลกใหญ่กว่าปกติ จมูกใหญ่ นิ้วมือและนิ้วเท้ามีขนาดใหญ่ และนิ้วห่างกันมาก รวมถึงมีขนขึ้นเยอะกว่าปกติ มีเสียงแหบหรือเสียงเปลี่ยนแปลงไป มีเหงื่อออกมาก ผิวมัน หยาบกร้าน เป็นต้น ก็จะถือว่าไม่ปกติค่ะ ซึ่งอาจเป็นโรค acromegaly ซึ่งเกิดจากมีเนื้องอกในต่อมใต้สมองที่ผลิตโกรทฮอร์โมน (growth hormone) ออกมามากผิดปกติ ทำให้ร่างกายเจริญเติบโตมากเกินไปและสมส่วน ดังนั้น หากมีลักษณะรูปร่างดังกล่าว ก็ควรไปพบแพทย์เพื่อตรวจด้วยค่ะ